title: Vykonávacie nariadenie Komisie (EÚ) 2016/462 z 30. marca 2016, ktorým sa mení nariadenie Komisie (ES) č. 324/2008 o stanovení upravených postupov vykonávania inšpekcií Komisie v oblasti námornej bezpečnosti (Text s významom pre EHP)

text:
                  31.3.2016

                  SK

                  Úradný vestník Európskej únie

                  L 80/28

            VYKONÁVACIE NARIADENIE KOMISIE (EÚ) 2016/462
      z 30. marca 2016,
      ktorým sa mení nariadenie Komisie (ES) č. 324/2008 o stanovení upravených postupov vykonávania inšpekcií Komisie v oblasti námornej bezpečnosti
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 725/2004 z 31. marca 2004 o zvýšení bezpečnosti lodí a prístavných zariadení (1), a najmä na jeho článok 9 ods. 4,
      keďže:

                  (1)

                  Komisia by mala vykonávať inšpekcie s cieľom monitorovať uplatňovanie nariadenia Európskeho parlamentu a Rady (ES) č. 725/2004 a smernice Európskeho parlamentu a Rady (ES) 2005/65/ES (2) členskými štátmi. Organizovanie inšpekcií pod dohľadom Komisie je potrebné na overenie účinnosti vnútroštátnych systémov kontroly kvality a opatrení, postupov a mechanizmov námornej bezpečnosti.

                  (2)

                  Komisii pomáha pri výkone inšpekčných úloh Európska námorná bezpečnostná agentúra zriadená nariadením Európskeho parlamentu a Rady (ES) č. 1406/2002 (3). Pri výkone inšpekčných úloh v rámci Európskeho hospodárskeho priestoru (EHP) žiada Komisia o pomoc vnútroštátnych inšpektorov zapísaných v zoznamoch vyhotovených štátmi Európskeho združenia voľného obchodu (ďalej len „EZVO“) v súlade s rozhodnutím Spoločného výboru EHP č. 116/2008 (4).

                  (3)

                  V nariadení Komisie (ES) č. 324/2008 (5) sa stanovujú procesné pravidlá vykonávania inšpekcií Komisie v oblasti námornej bezpečnosti transparentným, účinným, zosúladeným a súdržným spôsobom.

                  (4)

                  Vzhľadom na skúsenosti získané od roku 2008 je potrebné zabezpečiť, aby sa inšpekcie Komisie v rámci nariadenia (ES) č. 324/2008 vykonávali konzistentným spôsobom v súlade so stanoveným postupom vrátane štandardnej metodiky. Opatrenia na posilnenie spolupráce s členskými štátmi a výkonu právomocí Komisie by mali byť efektívne a transparentné.

                  (5)

                  Vymedzenie pojmov používaných v súvislosti s vykonávaním inšpekcií Komisie by sa malo rozvinúť. Revíziami sa nerozširuje rozsah inšpekcií nad rámec súčasných právomocí.

                  (6)

                  Komisia a členské štáty by mali spolupracovať na príprave a vykonávaní inšpekcií Komisie.

                  (7)

                  Komisia by mala mať možnosť začleniť do svojich inšpekčných tímov kvalifikovaných vnútroštátnych inšpektorov poskytnutých členskými štátmi, ktorí spĺňajú potrebné kritériá kvalifikácie a odbornej prípravy.

                  (8)

                  V záujme zabezpečenia transparentného a efektívneho vykonania inšpekcií Komisie by mali byť ustanovenia jasné a rozvinutejšie, a to predovšetkým v prípade inšpekcie lode, ktorá končí v prístave iného členského štátu, ako je členský štát prístavu nalodenia. Otázka inšpekcií lodí plaviacich sa pod vlajkou EÚ na mieste mimo Európskej únie by sa mala objasniť s cieľom riešiť špecifické logistické obmedzenia takýchto inšpekcií.

                  (9)

                  S citlivou, ale neutajovanou skutočnosťou súvisiacou s inšpekciou by sa malo zaobchádzať podľa prísnych bezpečnostných opatrení s cieľom zaručiť jej dôvernosť a nezverejnenie.

                  (10)

                  Nariadenie (ES) č. 324/2008 by sa preto malo zodpovedajúcim spôsobom zmeniť.

                  (11)

                  Opatrenia stanovené v tomto nariadení sú v súlade so stanoviskom výboru, ktorý bol zriadený podľa článku 11 ods. 1 nariadenia (ES) č. 725/2004,

            PRIJALA TOTO NARIADENIE:
      Článok 1
      Zmeny nariadenia (ES) č. 324/2008
      Nariadenie (ES) č. 324/2008 sa mení takto:

                  1.

                  Článok 2 sa mení takto:

                              a)

                              body 1 a 2 sa nahrádzajú takto:

                                          „1.

                                          ‚inšpekcia Komisie‘ znamená preskúmanie vnútroštátnych systémov, opatrení, postupov a mechanizmov kontroly kvality námornej bezpečnosti členských štátov inšpektormi Komisie s cieľom posúdiť dodržiavanie nariadenia (ES) č. 725/2004 a vykonávanie smernice 2005/65/ES. Môže zahŕňať inšpekcie prístavov, prístavných zariadení, lodí, príslušných orgánov pre námornú bezpečnosť alebo spoločností, ako sú vymedzené v prílohe I k nariadeniu (ES) č. 725/2004. Jej súčasťou môžu byť aj inšpekcie uznávaných bezpečnostných organizácií vymedzených v prílohe I k nariadeniu (ES) č. 725/2004 a v prílohe IV k smernici 2005/65/ES, ktorá sa týka uznávaných bezpečnostných organizácií;

                                          2.

                                          ‚inšpektor Komisie‘ znamená osobu spĺňajúcu kritériá stanovené v článku 7, ktorá je zamestnaná Komisiou alebo Európskou námornou bezpečnostnou agentúrou, alebo vnútroštátneho inšpektora zo zoznamu členských štátov alebo štátov EZVO, ktorý je poverený Komisiou zúčastňovať sa na inšpekciách Komisie.“;

                              b)

                              bod 11 sa nahrádza takto:

                                          „11.

                                          ‚prístav‘ znamená oblasť v rozmedzí hraníc, ktoré vymedzili členské štáty v zmysle článku 2 ods. 3 smernice 2005/65/ES a oznámili Komisii v zmysle článku 12 uvedenej smernice;“

                              c)

                              dopĺňajú sa tieto body 12, 13, 14, 15, 16 a 17:

                                          „12.

                                          ‚predbežné nápravné opatrenie‘ znamená dočasné opatrenie alebo súbor opatrení, ktorých cieľom je v maximálnej možnej miere obmedziť dosah závažného nesúladu alebo nesúladu zisteného počas vykonávania inšpekcie, kým nie je možné uskutočniť úplnú nápravu;

                                          13.

                                          ‚utajovaná skutočnosť‘ znamená identifikované alebo identifikovateľné informácie získané počas vykonávania inšpekčných činností, ktorých zverejnenie môže viesť k narušeniu bezpečnosti a ktoré sú utajované v súlade s ustanoveniami rozhodnutia Komisie (EÚ, Euratom) 2015/444 (*) alebo v súlade s príslušnými vnútroštátnymi právnymi predpismi členských štátov;

                                          14.

                                          ‚citlivá, ale neutajovaná skutočnosť‘ znamená materiál súvisiaci s inšpekciou alebo informácie získané počas vykonávania inšpekčných činností, ktorých zverejnenie môže viesť k narušeniu bezpečnosti a ktoré možno poskytnúť iba na základe potreby informovanosti;

                                          15.

                                          ‚nepotvrdené‘ znamená zistenie, ku ktorému došlo počas inšpekcie Komisie a ktoré naznačuje nesplnenie ustanovení nariadenia (ES) č. 725/2004 alebo smernice 2005/65/ES, nie je však podložené objektívnymi dôkazmi;

                                          16.

                                          ‚výbor‘ znamená výbor zriadený článkom 11 ods. 1 nariadenia (ES) č. 725/2004;

                                          17.

                                          „zástupca vlajkového štátu“ znamená člen príslušných orgánov členského štátu, pod ktorého vlajkou sa loď plaví, alebo v prípade, že je vymenovaný uvedeným členským štátom, zástupca uznávanej bezpečnostnej organizácie.

                                 (*)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).“;"

                  2.

                  Článok 3 sa nahrádza takto:
                  „Článok 3
                  Spolupráca členských štátov
                  1.   Bez toho, aby boli dotknuté právomoci Komisie, členské štáty spolupracujú s Komisiou pri plnení jej inšpekčných úloh. Táto spolupráca sa uskutočňuje počas fázy príprav, monitorovania a podávania správ.
                  2.   Členské štáty prijmú všetky potrebné opatrenia, aby zabezpečili, že oznámenie o inšpekcii:

                              a)

                              je predmetom prísnych bezpečnostných opatrení na zabezpečenie jeho nezverejnenia, aby sa nenarušil priebeh inšpekcie, a

                              b)

                              sa zasiela príslušným stranám na základe potreby informovanosti.“;

                  3.

                  V článku 4 sa odsek 2 nahrádza takto:
                  „2.   Každý členský štát zabezpečí, aby mali inšpektori Komisie na požiadanie včasný prístup k príslušnej bezpečnostnej dokumentácii potrebnej na vykonávanie svojich inšpekčných povinností, a najmä k:

                              a)

                              národnému programu na vykonávanie nariadenia (ES) č. 725/2004 uvedenému v článku 9 ods. 3 daného nariadenia;

                              b)

                              najaktuálnejším údajom poskytnutým prostredníctvom koordinačného strediska a k monitorovacím správam uvedeným v článku 9 ods. 4 nariadenia (ES) č. 725/2004;

                              c)

                              výsledkom monitorovania bezpečnostných plánov prístavov členskými štátmi;

                              d)

                              príslušným posúdeniam bezpečnosti lode, prístavu a prístavných zariadení, ako aj k príslušným bezpečnostným plánom lode, prístavu a prístavných zariadení, k záznamom o výcvikoch a cvičeniach na lodiach, v prístavoch a prístavných zariadeniach, kým Komisia vykonáva inšpekcie;

                              e)

                              oznámeniam členských štátov o rozhodnutiach uvedených v článku 3 ods. 3 nariadenia (ES) č. 725/2004, ktoré boli prijaté po povinnom posúdení rizika;

                              f)

                              akýmkoľvek usmerneniam, pokynom alebo postupom, ktoré vydal členský štát na účely vykonávania nariadenia (ES) č. 725/2004 a smernice 2005/65/ES.“;

                  4.

                  Článok 5 sa mení takto:

                              a)

                              odsek 1 sa nahrádza takto:
                              „1.   Pokiaľ je to možné, členské štáty po dohode s Komisiou poskytnú vnútroštátnych inšpektorov, ktorí sa môžu zúčastňovať na inšpekciách Komisie, ako aj na súvisiacej prípravnej a spravodajskej fáze.“;

                              b)

                              odsek 5 sa nahrádza takto:
                              „5.   Žiadosti o účasť vnútroštátnych inšpektorov na inšpekciách Komisie sa musia podať s dostatočným predstihom, obyčajne aspoň dva mesiace pred plánovaným uskutočnením inšpekcie.“;

                  5.

                  Článok 6 sa nahrádza takto:
                  „Článok 6
                  Technická pomoc od Európskej námornej bezpečnostnej agentúry pri inšpekciách Komisie
                  Pri poskytovaní technickej pomoci Komisii v súlade s článkom 2 ods. 2 písm. b) nariadenia (ES) č. 1406/2002 uvoľní Európska námorná bezpečnostná agentúra technických odborníkov, aby sa zúčastnili na inšpekciách Komisie, ako aj na súvisiacej prípravnej a spravodajskej fáze.“;

                  6.

                  Článok 7 sa mení takto:

                              a)

                              odsek 1 sa mení takto:

                                          i)

                                          písmeno b) sa nahrádza takto:

                                                      „b)

                                                      dobré odborné znalosti bezpečnostných technológií a techník;“;

                                          ii)

                                          písmeno d) sa nahrádza takto:

                                                      „d)

                                                      odborné znalosti o skúmaných operáciách;“;

                                          iii)

                                          dopĺňajú sa tieto písmená e) a f):

                                                      „e)

                                                      informovanosť o zdraví, bezpečnosti a bezpečnostných požiadavkách pri práci v námornom prostredí;

                                                      f)

                                                      znalosti hlavných právnych požiadaviek uplatniteľných v oblasti námornej bezpečnosti.“;

                              b)

                              v odseku 2 sa prvý pododsek nahrádza takto:
                              „Na získanie kvalifikácie pre prácu v inšpekciách Komisie musia inšpektori Komisie úspešne absolvovať školenie o vykonávaní takýchto inšpekcií. Inšpektori Komisie musia pravidelne absolvovať školenie (aspoň každých päť rokov), aby si obnovili svoje vedomosti.“;

                              c)

                              dopĺňa sa tento odsek 4:
                              „4.   Ak sa počas predchádzajúcej inšpekcie inšpektor nespráva alebo si neplní svoje povinnosti v súlade s požiadavkami tohto nariadenia, tomuto inšpektorovi už nesmú byť poverené inšpekčné úlohy Komisie.“;

                  7.

                  Článok 8 sa mení takto:

                              a)

                              odsek 1 sa nahrádza takto:
                              „1.   Komisia minimálne šesť týždňov vopred informuje o inšpekcii koordinačné stredisko členského štátu, v ktorom sa má inšpekcia vykonať.
                              Súčasne s oznámením o inšpekcii môže Komisia zaslať koordinačnému stredisku predbežný dotazník, ktorý vyplní príslušný orgán, ako aj žiadosť o akúkoľvek relevantnú dokumentáciu. Vyplnený dotazník a všetka požadovaná dokumentácia sa Komisii predloží najneskôr dva týždne pred plánovaným začiatkom inšpekcie.
                              Oznamovacia lehota stanovená v prvom pododseku sa môže skrátiť na minimálne dva týždne za predpokladu, že Komisia reaguje na mimoriadnu udalosť, ktorá môže mať významný vplyv na celkovú úroveň námornej bezpečnosti v Európskej únii, a že sa Komisia pred oznámením poradila s príslušným koordinačným strediskom. V uvedenom prípade sa druhý pododsek neuplatňuje.“;

                              b)

                              odsek 5 sa nahrádza takto:
                              „5.   Ak je vlajkovým štátom členský štát, Komisia čo najskôr oznámi koordinačnému stredisku uvedeného členského štátu, že loď môže byť počas pobytu v prístavnom zariadení podrobená inšpekcii. Ak sa má inšpekcia vykonať na lodi plaviacej sa pod vlajkou iného členského štátu, ako je členský štát kontrolovaného orgánu, Komisia o tom informuje koordinačné stredisko vlajkového štátu, aby bolo možné uskutočniť potrebné praktické opatrenia na vykonanie inšpekcie na palube tejto lode.“;

                              c)

                              odsek 9 sa nahrádza takto:
                              „9.   V prípade účasti Komisie na vnútroštátnej inšpekcii alebo overení lode na mieste mimo Európskej únie Komisia prijme spolu s koordinačným strediskom potrebné opatrenia, aby mohla inšpekcie alebo overenia sledovať spolu so zástupcom vlajkového členského štátu“;

                  8.

                  Článok 10 sa mení takto:

                              a)

                              odseky 1 a 2 sa nahrádzajú takto:
                              „1.   Na monitorovanie uplatňovania požiadaviek námornej bezpečnosti členskými štátmi, ktoré sú stanovené v nariadení (ES) č. 725/2004 a v smernici 2005/65/ES, sa použije štandardná metodika.
                              2.   Inšpektorov Komisie musí pri vykonávaní inšpekčných činností vždy sprevádzať zástupca daného príslušného orgánu. Tento zástupca nesmie ovplyvniť efektívnosť ani účinnosť inšpekčných činností.
                              Inšpekcie sa musia vykonávať spôsobom, ktorý čo najmenej narúša plynulosť obchodných operácií. Na dosiahnutie tohto cieľa by podľa potreby a s predchádzajúcim súhlasom vlajkového štátu a kapitána lode mohla inšpekcia lode, ktorá sa začala v prístave, pokračovať po tom, ako loď opustí prístav.
                              Ak loď podrobená inšpekcii slúži na medzinárodné pravidelné dopravné služby medzi dvoma alebo viacerými členskými štátmi, inšpekcia sa môže týkať aj operácií spojených s nalodením a vylodením cestujúcich a vozidiel na oboch koncoch cesty. V takomto prípade Komisia oznámi koordinačnému stredisku členského štátu prístav príchodu v súlade s článkom 8 ods. 1“;

                              b)

                              odsek 6 sa nahrádza takto:
                              „6.   Bez toho, aby bol dotknutý článok 11, inšpektori Komisie poskytnú, ak je to vhodné a možné, neformálne ústne zhrnutie svojich zistení na mieste.
                              Príslušné koordinačné stredisko bude bezodkladne informované o každom závažnom nesúlade s nariadením (ES) č. 725/2004 alebo smernicou 2005/65/ES, zisteným inšpekciou Komisie ešte pred vyhotovením inšpekčnej správy v súlade s článkom 11 tohto nariadenia.
                              Avšak v prípadoch, keď inšpektor Komisie, ktorý vykonáva inšpekciu lode, zistí závažný nesúlad vyžadujúci si kroky v zmysle článku 16, vedúci tímu bezodkladne písomne informuje príslušné koordinačné strediská.“;

                              c)

                              dopĺňa sa tento odsek 7:
                              „7.   Inšpektori Komisie vykonávajú inšpekcie efektívnym a účinným spôsobom, s náležitým ohľadom na ochranu a bezpečnosť.“;

                  9.

                  V článku 11 sa ods. 4 a 5 nahrádzajú takto:
                  „4.   Pri hodnotení vykonávania nariadenia (ES) č. 725/2004 a smernice 2005/65/ES v súlade s týmto nariadením sa zistenia klasifikujú do jednej z týchto kategórií:

                              a)

                              v súlade;

                              b)

                              v súlade, je však potrebné zlepšenie;

                              c)

                              v nesúlade;

                              d)

                              v závažnom nesúlade;

                              e)

                              nepotvrdené.

                        5.   V správe sa podrobne uvedú zistenia inšpekcie, ktoré boli pri vykonávaní nariadenia (ES) č. 725/2004 alebo smernice 2005/65/ES v súlade s týmto nariadením označené ako ‚v závažnom nesúlade‘, ‚v nesúlade‘, ‚v súlade, je však potrebné zlepšenie‘ a ‚nepotvrdené‘.
                  Správa môže obsahovať odporúčania na nápravné opatrenia.“;

                  10.

                  V článku 12 sa vkladá tento odsek 3:
                  „3.   Ak členský štát navrhuje okamžité nápravné opatrenia s cieľom riešiť zistený závažný nesúlad, bezodkladne o nich informuje Komisiu pred tým, než Komisia vydá svoju inšpekčnú správu. V takom prípade sa v správe citujú nápravné opatrenia, ktoré prijal členský štát. Ak sa prijmú len predbežné opatrenia, členský štát túto skutočnosť bezodkladne oznámi Komisii a informuje ju aj o lehote na vykonanie úplných a konečných nápravných opatrení.“;

                  11.

                  Články 14 a 15 sa nahrádzajú takto:
                  „Článok 14
                  Dôvernosť informácií
                  V súlade s existujúcimi pravidlami, ktoré sa uplatňujú pri vykonávaní inšpekcií v oblasti námornej bezpečnosti, prijme Komisia primerané opatrenia na ochranu dôverných informácií, ku ktorým má prístup alebo ktoré jej poskytli členské štáty. Členské štáty prijmú rovnocenné opatrenia v súlade so svojimi príslušnými vnútroštátnymi právnymi predpismi.
                  O citlivej, ale neutajovanej skutočnosti sa môžu členské štáty a Komisia navzájom informovať za predpokladu, že sa uvedené informácie ochraňujú v súlade s požiadavkami uplatňovanými na zabezpečenie ich dôvernosti.
                  Článok 15
                  Inšpekčný program Komisie
                  1.   Komisia požiada výbor o radu s ohľadom na priority vykonávania svojho inšpekčného programu.
                  2.   Komisia pravidelne informuje výbor o vykonávaní inšpekčného programu a o výsledkoch inšpekcií. Komisia si s členskými štátmi vymieňa osvedčené postupy zistené v priebehu inšpekcií.
                  Inšpekčné správy sa zvyčajne sprístupňujú výboru:

                              a)

                              hneď po doručení odpovede členského štátu podľa článku 12 ods. 1, a

                              b)

                              pri uzavretí spisu.“;

                  12.

                  V článku 16 sa prvý odsek nahrádza takto:
                  „Ak inšpekcia odhalí závažný nesúlad s nariadením (ES) č. 725/2004 alebo smernicou 2005/65/ES, ktorý sa považuje za podstatne ovplyvňujúci celkovú úroveň námornej bezpečnosti v Únii a ktorý nemožno bezodkladne riešiť aspoň nápravnými opatreniami dočasného charakteru, Komisia informuje o závažnom nesúlade ostatné členské štáty po tom, ako o ňom informuje dotknutý členský štát.“

            Článok 2
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 30. marca 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 129, 29.4.2004, s. 6.

         (2)  Smernica Európskeho parlamentu a Rady 2005/65/ES z 26. októbra 2005 o zvýšení bezpečnosti prístavov (Ú. v. EÚ L 310, 25.11.2005, s. 28).

         (3)  Nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (Ú. v. ES L 208, 5.8.2002, s. 1).

         (4)  Rozhodnutie Spoločného výboru EHP č. 116/2008 zo 7. novembra 2008, ktorým sa mení a dopĺňa príloha XIII (Doprava) k Dohode o EHP (Ú. v. EÚ L 339, 18.12.2008, s. 106).

         (5)  Nariadenie Komisie (ES) č. 324/2008 z 9. apríla 2008 o stanovení upravených postupov vykonávania inšpekcií Komisie v oblasti námornej bezpečnosti (Ú. v. EÚ L 98, 10.4.2008, s. 5).


title: Vykonávacie nariadenie Komisie (EÚ) č. 1144/2013 z  13. novembra 2013 , ktorým sa do Registra zaručených tradičných špecialít zapisuje názov [Tepertős pogácsa (ZTŠ)]

text:
               14.11.2013

               SK

               Úradný vestník Európskej únie

               L 303/17

         VYKONÁVACIE NARIADENIE KOMISIE (EÚ) č. 1144/2013
   z 13. novembra 2013,
   ktorým sa do Registra zaručených tradičných špecialít zapisuje názov [Tepertős pogácsa (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením Rady (EÚ) č. 1151/2012 sa zrušilo a nahradilo nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (2).

               (2)

               Žiadosť Maďarska o zápis názvu „Tepertős pogácsa“ do registra bola v súlade s článkom 8 ods. 2 nariadenia (ES) č. 509/2006 uverejnená v Úradnom vestníku Európskej únie
                   (3).

               (3)

               Nemecko a Rakúsko zaslali Komisii v súlade s článkom 9 nariadenia (ES) č. 509/2006 svoje vyhlásenia o námietke. V súlade s odsekom 3 uvedeného článku Komisia tieto vyhlásenia preskúmala a označila ich za prípustné.

               (4)

               Maďarsko uviedlo, že s Nemeckom a Rakúskom podpísalo dohodu.

               (5)

               Dohoda s Nemeckom viedla k zmene žiadosti o zápis, ktorá spočívala v odstránení požadovaných parametrov kvality múky (BL55 a BL80).

               (6)

               Rakúsko akceptovalo vyhlásenie Maďarska, že cieľom žiadosti o zápis je iba ochrana maďarského označenia „Tepertős pogácsa“ ako zaručenej tradičnej špeciality, nemá žiaden nepriaznivý vplyv na výrobky s názvom „Grammelpogatsche“ a nebráni výrobe výrobku predávaného pod názvom „Grammelpogatsche“.

               (7)

               Vzhľadom na uvedené skutočnosti môže byť označenie „Tepertős pogácsa“ zapísané do registra zaručených tradičných špecialít, a preto je vhodné aktualizovať a uverejniť špecifikáciu výrobku,

         PRIJALA TOTO NARIADENIE:
   Článok 1
   Názov uvedený v prílohe I k tomuto nariadeniu sa zapisuje do registra.
   Článok 2
   Aktualizovaná špecifikácia výrobku je uvedená v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 1.

      (3)  Ú. v. EÚ C 180, 21.6.2012, s. 16.

      PRÍLOHA I
      Poľnohospodárske výrobky a potraviny uvedené v bode II prílohy I k nariadeniu Rady (EÚ) č. 1151/2012:

         Trieda 2.3.   Cukrárske výrobky, chlieb, zákusky, koláče, keksy a ostatné pekárske výrobky

      MAĎARSKO
      Tepertős pogácsa (ZTŠ)

      PRÍLOHA II
      1.   Špecifikácia výrobku

      1.1.   Názov na zápis do registra

      „Tepertős pogácsa“
      Pri uvádzaní výrobku na trh môže etiketa obsahovať túto informáciu: „magyar hagyományok szerint előállított“ (pripravené podľa maďarských tradícií). Táto informácia sa takisto preloží do ostatných úradných jazykov.
      1.2.   Ide o názov, ktorý

                  

                  je sám osebe špecifický,

                  ☒

                  označuje špecifické vlastnosti poľnohospodárskeho výrobku alebo potraviny.

            Prídavné meno „tepertős“ v názve výrobku je odvodené z podstatného mena „tepertő“ (bravčové oškvarky), ktoré označuje oškvarky, ktoré sa pripravujú škvarením slaniny a z ktorých po pomletí vznikne zmes krémovej konzistencie predstavujúca typickú základnú surovinu „okrúhleho lahodného pekárenského výrobku (pogácsa)“.
      1.3.   Žiada sa o výhradu názvu podľa článku 13 ods. 2 nariadenia (ES) č. 509/2006?

                  

                  zápis do registra s výhradou názvu

                  ☒

                  zápis do registra bez výhrady názvu

            1.4.   Druh výrobku

                  Trieda 2.3.

                  Cukrárske výrobky, chlieb, zákusky, koláče, keksy a ostatné pekárske výrobky

            1.5.   Opis poľnohospodárskeho výrobku alebo potraviny, na ktoré sa vzťahuje názov podľa bodu 3.1

      „Tepertős pogácsa“ (oškvarkový pagáč) je okrúhly, lahodný pekárenský výrobok valcovitého tvaru ochutený soľou a korením s priemerom 3 – 5 cm a hmotnosťou 25 – 50 g. Obsahuje rozvaľkané alebo pomleté bravčové oškvarky a bravčovú masť, je vykysnutý pomocou droždia, jeho štruktúra môže byť krehká (omlós) alebo lístková (leveles) a je ochutený soľou a čiernym korením. Jeho povrch je červenkasto hnedý a mriežkovaný. Spodná časť je plochá a červenkasto hnedá. Obsahuje rovnomerne rozdelené pomleté kúsky bravčových oškvarkov. Krehký druh možno nalámať na kúsky, zatiaľ čo druh vyrobený z lístkového cesta má jemnú, viacvrstvovú štruktúru. Chutí po bravčových oškvarkoch a má príjemne slanú, mierne korenistú chuť. Sušina obsahuje 20 – 30 hmotnostných % tuku a výrobok obsahuje 25 – 40 hmotnostných % bravčových oškvarkov v prepočte na množstvo múky. Minimálne 60 % obsahu tuku pochádza z bravčových oškvarkov.
      Organoleptické vlastnosti:

                  Krehké pagáče „Tepertős pogácsa“

                  Lístkové pagáče „Tepertős pogácsa“

                  Vzhľad

                  Okrúhle, rovnomerne valcovité

                  Okrúhle, valcovité, môžu byť trochu „naklonené“

                  Kôrka

                  Povrch je lesklý, červenkasto hnedý s hustou mriežkou. Okraje majú matnú pieskovú farbu a spodok je červenkasto hnedý a matný.

                  Vnútorná štruktúra

                  Štruktúra je krehká, ale nedrobí sa. Oškvarky sú rovnomerne rozdelené a majú jemnú hnedkastú farbu.

                  V prípade lístkovej štruktúry sa vrstvy môžu oddeliť a medzi nimi vidno oškvarky, farba je jemne hnedkastá.

                  Chuť

                  Charakteristická chuť oškvarkov, majú lahodnú slanú, mierne korenistú chuť.

                  Aróma

                  Charakteristická vôňa oškvarkov a bravčovej masti, korenistá.

            Fyzikálne a chemické vlastnosti
      Obsah tuku: obsah tuku hotového výrobku v sušine je 20 – 30 hmotnostných % (m/m)
      Obsah soli: obsah soli konečného výrobku v sušine je maximálne 4,0 hmotnostných % (m/m)
      1.6.   Opis výrobného postupu poľnohospodárskeho výrobku alebo potraviny, na ktoré sa vzťahuje názov podľa bodu 3.1

      Suroviny:

                  —

                  príprava oškvarkovej zmesi:

                              —

                              bravčové oškvarky bez kože predstavujú 70 – 75 % oškvarkovej zmesi. Ide o oškvarky, ktoré vzniknú škvarením jemne prerastenej alebo neprerastenej slaniny,

                              —

                              masť predstavuje 25 – 30 % oškvarkovej zmesi. Ide o masť, ktorá ostane po škvarení jemne prerastenej alebo neprerastenej slaniny,

                  —

                  príprava cesta: pšeničná alebo špaldová múka, vajce, vaječný žĺtok, mlieko, droždie, biele víno alebo ocot, kyslá smotana, soľ a korenie.

            Pri príprave pagáčov „Tepertős pogácsa“ je zakázané používať akékoľvek potravinárske prídavné látky (napr. kypriace alebo konzervačné látky).
      Spôsob výroby:
      V závislosti od spôsobu výroby môžu byť pagáče „Tepertős pogácsa“ lístkové alebo krehké.
      Výroba KREHKÝCH pagáčov „TEPERTŐS POGÁCSA“
      Prvá fáza: príprava oškvarkovej zmesi
      Čerstvé oškvarky bez kože sa rozvaľkajú pomocou valčeka, až kým nezostanú žiadne veľké alebo hrubé kúsky a oškvarky sa rovnomerne rozdelia v zmesi. Takisto sa môžu pomlieť mlynčekom. V takomto prípade sa musí v mlynčeku použiť kotúč s najmenšími dierkami.
      Zmes sa zmieša s bravčovou masťou drevenou lyžicou alebo mixérom. Dôležitou požiadavkou je, že pri príprave zmesi sa nesmú používať žiadne prídavné látky, konzervačné látky, husacie oškvarky, rastlinný tuk ani margarín, ale iba čerstvé oškvarky bez kože.
      Priemyselne vyrobená oškvarková zmes musí takisto spĺňať požiadavky na oškvarkovú zmes.
      Druhá fáza: príprava cesta
      Do každého kilogramu pšeničnej múky sa zamieša 250 – 400 gramov oškvarkovej zmesi, aby vznikla rovnomernú zmes. Oškvarková zmes musí „obaliť“ čiastočky múky, čo je nevyhnutné na získanie krehkej štruktúry. Všetky prísady (múka zmiešaná s oškvarkovou zmesou, 5 % droždia vykysnutého v mlieku na každý kilogram múky, jedno vajce, jeden vaječný žĺtok, 0,02 % bieleho vína alebo octu, 2,5 % soli, 0,001 % mletého čierneho korenia a dostatok kyslej smotany na získanie relatívne hutného cesta) sa spolu premiesia. Cesto sa miesi, až kým nedrží pokope. Požadovanú krehkú štruktúru sa nepodarí dosiahnuť, ak sa cesto miesi pridlho.
      Z dôvodu vysokého obsahu tuku vo výrobku sa cesto vypracuje zo studených prísad a musí odpočívať na chladnom mieste, až kým teplota vnútri cesta nedosiahne 26 °C. Charakter výrobku zároveň umožňuje umiestniť cesto do chladničky pri teplote + 5 až + 8 °C, kde sa nechá odležať minimálne tri hodiny.
      Vykysnuté a vychladené cesto sa vyvaľká na hrúbku palca a na jeho povrchu sa urobia husté zvislé ryhy. Možno tak urobiť nožmi namontovanými vo vzdialenosti 3 mm od seba. Pagáče sa vykrajujú pomocou formičky s priemerom 3 – 6 cm. Mali by mať rovnaký, pokiaľ možno valcovitý tvar. Konečný tvar sa dosiahne prevaľkaním cesta pomocou hrany dlane. Pagáče v množstve potrebnom na zaplnenie plechu sa nahusto poukladajú na dosku a pomocou štetca sa potrú vyšľahaným vajíčkom tak, aby nestekalo po bokoch. Keď vajce na povrchu zaschne, pagáče sa rovnomerne rozložia na plech. Zvyšky cesta možno krátko premiesiť maximálne dvakrát a po odležaní cesta sa môžu použiť na ďalšie pečenie.
      Pagáče sa nechajú vykysnúť 50 – 55 minút, potom sa 12 – 15 minút pečú v horúcej rúre pri teplote 220 – 240 °C.
      Pagáče sa predávajú nebalené (voľne na váhu) alebo predbalené.
      Výroba LÍSTKOVÝCH pagáčov „TEPERTŐS POGÁCSA“
      Prvá fáza: príprava oškvarkovej zmesi
      Jediný rozdiel je v tom, že okrem masti a bravčových oškvarkov bez kože sa pridáva soľ (1,5 hmotnostných % v prepočte na množstvo múky) a jemne mleté čierne korenie (0,001 hmotnostných % v prepočte na množstvo múky). Ak by sa totiž celkové množstvo soli potrebné na charakteristicky slanú príchuť pagáčov pridalo až pri príprave cesta, cesto by sa rozpadávalo a nevytvorila by sa lístková štruktúra.
      V takomto prípade sa z 50 % (t. j. polovica) celkového množstva masti potrebného na prípravu oškvarkovej zmesi pridáva do oškvarkovej zmesi a druhá polovica sa pridáva do cesta.
      Druhá fáza: príprava cesta
      Tzv. základné cesto sa pripravuje z múky, masti odloženej z prípravy oškvarkovej zmesi, soli (približne 1 hmotnostné % v prepočte na množstvo múky), 5 % droždia vykysnutého v mlieku na každý kilogram múky, 0,02 % bieleho vína alebo octu, prípadne jedného vajca, jedného vaječného žĺtka a dostatočného množstva kyslej smotany tak, aby vzniklo stredne hutné cesto, ktoré sa bude ľahko vaľkať.
      V prípade tohto variantu je dôležité, aby mali prísady aj oškvarková zmes nízku teplotu, aby mohla oškvarková zmes pri prekladaní cesta pôsobiť ako oddeľovacia vrstva. Tuk medzi natenko vyvaľkanými vychladenými vrstvami cesta sa pri pečení rozpustí a zabraňuje ich zlepeniu. Zároveň sa voda obsiahnutá v ceste a v tuku premení na paru, vďaka čomu sa jednotlivé vrstvy oddelia a výrobok má po upečení typickú lístkovú štruktúru.
      Lístkovú štruktúru možno dosiahnuť dvoma spôsobmi:

                  a)

                  Oškvarková zmes sa rovnomerne rozotrie na natenko vyvaľkané cesto a cesto sa následne zvinie do rolky. Zvinuté cesto sa nechá odležať 15 – 30 minút, potom sa znovu rozvaľká a následne znovu zvinie v uhle 90 stupňov vzhľadom na predchádzajúcu rolku. Ak sa nedodrží táto rotácia, pagáče sa pri pečení naklonia.

                  b)

                  Vykysnuté základné cesto sa natenko vyvaľká a vrchná časť sa potrie oškvarkovou zmesou toľkokrát, koľkokrát sa skladá cesto. V tomto prípade sa cesto nezavíja do rolky, ale skladá (minimálne trikrát).

            Pred konečným rozvaľkaním cesta sa cesto nechá odležať minimálne 15 minút, následne sa rozvaľká na hrúbku palca (1 – 2 cm), na jeho povrchu sa urobia husté zvislé ryhy a vykroja sa z neho pagáče pomocou formičky s priemerom 3 – 6 cm. Pagáče v množstve potrebnom na zaplnenie plechu sa nahusto poukladajú na dosku a pomocou štetca sa potrú vyšľahaným vajíčkom tak, aby nestekalo po bokoch.
      Keď vajce na povrchu zaschne, pagáče sa rovnomerne rozložia na plech. Pagáče sa nechajú vykysnúť 40 – 45 minút, potom sa 8 – 10 minút pečú v horúcej rúre pri teplote 220 – 240 °C.
      Pagáče sa predávajú nebalené (voľne na váhu) alebo predbalené.
      1.7.   Špecifický charakter poľnohospodárskeho výrobku alebo potraviny

      Výrobok „Tepertős pogácsa“ vďačí za svoj osobitý charakter:

                  —

                  základným prísadám, ktorými sú bravčové oškvarky a bravčová masť,

                  —

                  osobitnej technológii prípravy cesta,

                  —

                  svojim fyzikálnym, chemickým a organoleptickým vlastnostiam.

            Bravčové oškvarky ako typická východisková surovina
      Výrobok „Tepertős pogácsa“ vďačí za svoj osobitý charakter použitiu oškvarkov, ktoré sa získavajú škvarením jemne prerastenej alebo neprerastenej slaniny. Oškvarky obsahujú 12 – 13 % bielkovín a 82 – 84 % tuku. Minimálne 60 % obsahu tuku výrobku pochádza z oškvarkov.
      Jedinečná technológia prípravy cesta
      Okrem prípravy krehkého cesta umožňuje používanie oškvarkov výrobu špeciálneho cesta s lístkovou štruktúrou, pričom vysoký obsah tuku vyžaduje osobitnú prípravu chladeného cesta s teplotou 24 – 26 °C.
      Fyzikálne, chemické a organoleptické vlastnosti
      Vzhľadom na 20 – 30 % obsah tuku z dôvodu používania bravčových oškvarkov a masti je nutričná hodnota výrobku „Tepertős pogácsa“ vyššia než v prípade iných výrobkov tej istej kategórie. Okrem toho tieto pagáče na rozdiel od iných neschnú tak rýchlo a teda sú aj trvanlivejšie.
      1.8.   Tradičný charakter poľnohospodárskeho výrobku alebo potraviny

      Slovo „pogácsa“ (pagáč) bolo prvýkrát použité okolo roku 1395 a pôvodne znamenalo bochník pečený v popole a na žeravých uhlíkoch. V maďarských ľudových rozprávkach sa stal známym ako „hamuban sült pogácsa“ (pagáč pečený v popole). Až do 18. storočia sa pre bochník pečený v popole, ktorý sa jedol ako chlieb, používalo slovo pagáč. Súčasný menší, valcovitý rezaný druh sa v Maďarsku stal populárny na konci stredoveku. Išlo o najpopulárnejší pekárenský výrobok maďarskej vidieckej kuchyne, ktorý sa vyrábal v rôznych obmenách a svoju popularitu si udržal dodnes.
      Výrobok „Tepertős pogácsa“ sa mohol rozvíjať vďaka dvom podmienkam: na jednej strane sa zo slaniny začala bežne škvariť masť a na druhej strane sa oškvarky stali každodennou súčasťou potravy. Zo 70. rokov 18. storočia pochádza opis istej rodiny z vrstvy strednej šľachty zo šomodskej župy, z ktorého vyplýva, že škvarenie slaniny a s ním spojená príprava oškvarkov boli od 18. storočia v šľachtických domácnostiach bežným zvykom. Ako dôkaz môžu slúžiť aj inventáre šľachtických rodín, v ktorých sa od 18. storočia začali vo Veľkej dunajskej kotline objavovať nádoby na bravčovú masť (Cegléd 1850 – 1900, publikácia Ceglédi Kossuth Múzeum, Cegléd, 1988., s. 28, 30. Szűcs). Možno predpokladať, že škvarenie slaniny a každodenná konzumácia bravčovej masti sa ako súčasť vidieckej tradície spracovania ošípaných začala šíriť od polovice 19. storočia. Dedinské archívy v oblasti medzi Dunajom a Tisou dokladajú, že nádoby na bravčovú masť sa používali od 50. rokoch 19. storočia.
      Podľa ústne zachovaných etnografických údajov z prelomu 19. a 20. storočia sa vo vidieckych domácnostiach v regióne stredného toku rieky Tisy oškvarky používali na výrobu mydla a postupne sa začali aj konzumovať. Po zabití ošípaných sa pagáče zvyčajne piekli s čerstvými, vo všeobecnosti malými oškvarkami bez kože. V etnografických prácach z 30. rokov 20. storočia sa uvádza, že pagáče sa vyrábali z nekysnutého a kysnutého cesta a okrem iného sa ochucovali oškvarkami [Bátky Zs.: Táplálkozás. (Výživa) v: A magyarság néprajza. (Etnografia Maďarov) Budapešť, 1933, s. 100]. Možno teda konštatovať, že oškvarky sa do kysnutého cesta začali bežne pridávať začiatkom 20. storočia.
      Pagáče „Tepertős pogácsa“ sú dodnes významnou zložkou každodennej stravy. Podávajú sa ako druhý chod po polievke (guláš, fazuľová polievka). Ponúkajú sa ako občerstvenie na zasadnutiach a konferenciách. Gazdinky rady pripravujú „Tepertős pogácsa“ na rodinné príležitosti (svadby, krsty) alebo sviatky (Vianoce, Veľká noc). V rámci agroturizmu sa podávajú ako sprievodné jedlo k vínu. [Hagyományok Ízek Régiók (Tradície Chute Regióny), vol. I, s. 145 – 147.]
      Od 80. rokov 19. storočia prispeli k reputácii výrobku aj početné kuchárske knihy. Dobos C. József: Magyar-Franczia szakácskönyv (Maďarsko-francúzska kuchárska kniha) s. 784 – 785, 1881; Rozsnyai Károly: Legújabb nagy házi cukrászat (Najnovšie chutné domáce cukrovinky) s. 350, 1905; Kincses Váncza receptkönyv (Receptár Váncze Kincses ) s. 21, 1920; Az Új idők második receptkönyve (Druhá kniha receptov z dnešných dní) s. 182, 1934; Hajdú Ernőné: Jaj, mit főzzek (Čo budem variť?) s. 73, 1941; Rudnay János: A magyar cukrászat remekei (Majstrovské kúsky maďarského cukrárstva) s. 89, 1973.
      1.9.   Minimálne požiadavky a postupy kontroly špecifického charakteru

                  Osobitné vlastnosti

                  Minimálne požiadavky

                  Metóda overovania a frekvencia

                  obsah tuku

                              —

                              20 – 30 hmotnostných % v sušine,

                              —

                              môže sa použiť len bravčová masť,

                  V laboratóriu raz za šesť mesiacov v súlade s opisom výrobku v bode 3.5.

                  oškvarky (zmes)

                              —

                              používanie bravčových oškvarkov,

                              —

                              používanie oškvarkov bez kože,

                  Na základe dokumentácie alebo karty výrobku, dokumentuje sa podľa šarží.

                  prísady

                              —

                              v súlade s opisom výrobku v bode 3.6 (bravčové oškvarky, bravčová masť, pšeničná múka, vajce, vaječný žĺtok, mlieko, droždie, biele víno alebo ocot, kyslá smotana, soľ a korenie),

                  Na základe dokumentácie alebo karty výrobku, dokumentuje sa podľa šarží.

                  organoleptické vlastnosti výrobku (štruktúra, chuť a vôňa)

                              —

                              krehká alebo lístková štruktúra,

                              —

                              chuť a vôňa charakteristická pre oškvarky a mierne korenistá.

                  Organoleptické skúšky každej vrstvy.

            2.   Úrady alebo orgány overujúce dodržiavanie špecifikácie výrobku

      2.1.   Názov a adresa

      Názov: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság (Úrad štátneho potravinového dozoru, Riaditeľstvo pre bezpečnosť potravín a krmív)
      Adresa:
      Tel.: 456-30-10
      Fax: —
      E-mailová adresa: oevi@oai.hu

                  ☒ Verejný

                   Súkromný

            2.2.   Osobitné úlohy úradu alebo orgánu

      Overujúci orgán kontroluje, či výrobok spĺňa požiadavky stanovené v špecifikácii výrobku.


title: Vykonávacie nariadenie Komisie (EÚ) 2015/663 z 28. apríla 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.4.2015

               SK

               Úradný vestník Európskej únie

               L 110/9

         VYKONÁVACIE NARIADENIE KOMISIE (EÚ) 2015/663
   z 28. apríla 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. apríla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  91,5

                  TR

                  96,0

                  ZZ

                  93,8

                  0707 00 05

                  AL

                  97,3

                  EG

                  191,6

                  TR

                  125,6

                  ZZ

                  138,2

                  0709 93 10

                  MA

                  134,6

                  TR

                  141,8

                  ZZ

                  138,2

                  0805 10 20

                  EG

                  53,9

                  IL

                  64,4

                  MA

                  53,7

                  TR

                  70,3

                  ZZ

                  60,6

                  0805 50 10

                  BO

                  97,3

                  TR

                  57,0

                  ZZ

                  77,2

                  0808 10 80

                  AR

                  100,0

                  BR

                  90,5

                  CL

                  119,2

                  CN

                  167,0

                  MK

                  30,8

                  NZ

                  136,3

                  US

                  151,5

                  ZA

                  119,9

                  ZZ

                  114,4

                  0808 30 90

                  AR

                  112,3

                  CL

                  121,5

                  NZ

                  212,0

                  ZA

                  111,7

                  ZM

                  112,8

                  ZZ

                  134,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 193/2013 zo 6. marca 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               7.3.2013

               SK

               Úradný vestník Európskej únie

               L 64/1

         VYKONÁVACIE NARIADENIE KOMISIE (EÚ) č. 193/2013
   zo 6. marca 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. marca 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  82,8

                  MA

                  59,3

                  TN

                  69,4

                  TR

                  109,3

                  ZZ

                  80,2

                  0707 00 05

                  EG

                  191,6

                  MA

                  170,1

                  TR

                  156,8

                  ZZ

                  172,8

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,3

                  TR

                  113,2

                  ZZ

                  80,3

                  0805 10 20

                  EG

                  54,3

                  IL

                  64,5

                  MA

                  54,6

                  TN

                  61,6

                  TR

                  60,5

                  ZZ

                  59,1

                  0805 50 10

                  TR

                  84,1

                  ZZ

                  84,1

                  0808 10 80

                  AR

                  116,3

                  BR

                  84,7

                  CL

                  115,2

                  CN

                  77,8

                  MK

                  28,7

                  US

                  151,0

                  ZZ

                  95,6

                  0808 30 90

                  AR

                  126,4

                  CL

                  178,5

                  TR

                  125,7

                  US

                  185,0

                  ZA

                  104,2

                  ZZ

                  144,0

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 23/2013 z  15. januára 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               16.1.2013

               SK

               Úradný vestník Európskej únie

               L 11/12

         VYKONÁVACIE NARIADENIE KOMISIE (EÚ) č. 23/2013
   z 15. januára 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. januára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  62,1

                  TN

                  102,6

                  TR

                  130,0

                  ZZ

                  98,2

                  0707 00 05

                  EG

                  194,1

                  TR

                  130,5

                  ZZ

                  162,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  104,4

                  TR

                  132,7

                  ZZ

                  118,6

                  0805 10 20

                  EG

                  54,9

                  MA

                  59,8

                  TR

                  63,5

                  ZA

                  103,6

                  ZZ

                  70,5

                  0805 20 10

                  IL

                  162,4

                  MA

                  95,8

                  ZZ

                  129,1

                  0805 20 30, 0805 20 50, 0805 20 70, 0805 20 90

                  IL

                  113,9

                  KR

                  140,9

                  TR

                  94,1

                  ZZ

                  116,3

                  0805 50 10

                  TR

                  76,9

                  ZZ

                  76,9

                  0808 10 80

                  BA

                  47,0

                  CN

                  99,8

                  MK

                  38,5

                  US

                  183,6

                  ZZ

                  92,2

                  0808 30 90

                  CN

                  65,3

                  US

                  134,8

                  ZZ

                  100,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1362/2013 z  11. decembra 2013 , ktorým sa stanovujú metódy senzorického testovania nevareného ochuteného mäsa z hydiny na účely jeho zatriedenia do kombinovanej nomenklatúry

text:
                  19.12.2013

                  SK

                  Úradný vestník Európskej únie

                  L 343/9

         VYKONÁVACIE NARIADENIE KOMISIE (EÚ) č. 1362/2013
         z 11. decembra 2013,
         ktorým sa stanovujú metódy senzorického testovania nevareného ochuteného mäsa z hydiny na účely jeho zatriedenia do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
         keďže:

                     (1)

                     V doplnkovej poznámke 6 a) ku 2. kapitole kombinovanej nomenklatúry, ktorá tvorí prílohu k nariadeniu (EHS) č. 2658/87, sa „nevarené ochutené mäso“ vymedzuje ako „nevarené mäso, ktoré bolo ochutené vnútri hĺbkovo alebo po celom povrchu výrobku ochucovadlami buď viditeľnými voľným okom, alebo zreteľne chuťovo rozlíšiteľnými“.

                     (2)

                     S cieľom zabezpečiť, aby colné orgány uplatňovali jednotný prístup na účely colného zatriedenia, je potrebné stanoviť metódy na určenie toho, či je nevarené mäso z hydiny ochutené v zmysle doplnkovej poznámky 6 a) ku 2. kapitole kombinovanej nomenklatúry.

                     (3)

                     Na základe štúdií, ktoré vypracovala skupina európskych colných laboratórií, sa metódy overovania, či nevarené mäso z hydiny je alebo nie je ochutené, zakladajú v prvom rade na vizuálnom preskúmaní a v druhom rade na ochutnávke vzorky.

                     (4)

                     Metóda založená na ochutnávke vzorky by sa mala uplatniť iba v prípade, keď metóda vizuálneho preskúmania nevedie k presvedčivým záverom.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Metódy, ktorými sa na účely zatriedenia do kombinovanej nomenklatúry určuje, či je nevarené mäso z hydiny ochutené alebo nie, sa stanovujú v prílohe.

            Článok 2

               1.   Vizuálne preskúmanie mäsa z hydiny sa vykoná metódou a za podmienok stanovených v časti I prílohy.
               Cieľom vizuálneho preskúmania je stanoviť, či je mäso z hydiny ochutené po celom povrchu a či je dochucovadlo viditeľné voľným okom.

               2.   Ochutnávka mäsa z hydiny sa vykoná metódou a za podmienok stanovených v časti II prílohy.
               Ochutnávka sa vykonáva len v prípadoch, keď z výsledkov vizuálneho preskúmania nie je stanovené, či vzorka bola ochutená na celom povrchu a či je dochucovadlo viditeľné voľným okom.
               Cieľom ochutnávky je stanoviť, či je mäso z hydiny ochutené vnútri hĺbkovo alebo po celom povrchu a či je dochucovadlo zreteľne chuťovo rozlíšiteľné.
               Ochutnávka sa vykonáva jedine v priestoroch, ktorých vybavenie spĺňa minimálne požiadavky stanovené v bode 2 časti II prílohy.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. decembra 2013

                  Za Komisiu v mene predsedu

               Algirdas ŠEMETA

                  člen Komisie

            (1)  Ú. v. ES L 256, 7.9.1987, s. 1.

            PRÍLOHA
            ČASŤ I.   VIZUÁLNE PRESKÚMANIE OCHUTENÉHO MÄSA Z HYDINY
            1.   Cieľ a vymedzenie pojmu

            Cieľom tejto metódy je určiť, či sa má nevarené ochutené mäso z hydiny zatriediť do 2. kapitoly alebo do 16. kapitoly kombinovanej nomenklatúry podľa toho, či je možné stanoviť, že:

                        1.

                        dochucovadlo pokrýva celý povrch vzorky a

                        2.

                        dochucovadlo je viditeľné voľným okom.

                  Metóda sa zakladá na vizuálnom preskúmaní jednej alebo viacerých vzoriek nevareného mäsa z hydiny.
            2.   Príprava vzoriek

            Každú vzorku je potrebné odobrať z množstva, resp. zo šarže deklarovanej v colnom vyhlásení. Vzorky sa majú odoberať len z neotvoreného pôvodného balenia. Vzorka sa môže uchovávať v boxe alebo vákuovom plastovom obale.
            V prípade mrazeného nevareného mäsa je vzorku potrebné nechať rozmraziť (napríklad v chladničke pri nízkej teplote 4 °C). Vytečenie tekutiny je potrebné obmedziť na najmenšiu možnú mieru.
            Príslušné informácie týkajúce sa balenia a/alebo vzoriek je potrebné zaevidovať alebo odfotografovať a zahrnúť do skúšobného protokolu uvedeného v bode 4.
            3.   Vykonanie vizuálneho preskúmania

            Vzorka sa vizuálne preskúma po odstránení obalu.
            Vzorku preskúmajú aspoň dvaja hodnotitelia.
            Hodnotitelia musia pri vizuálnom skúmaní zohľadniť tieto aspekty:

                        a)

                        jednotlivé časti povrchu vzorky nemusia byť ochutené rovnomerne;

                        b)

                        neprítomnosť dochucovadla v záhyboch alebo prekladoch na vnútornej strane rozloženého filé nie je dôležitým faktorom pri určovaní toho, či vzorka bola ochutená po celom povrchu alebo nie;

                        c)

                        biele korenie je ťažšie rozpoznať ako čierne korenie;

                        d)

                        čierne korenie sa dá ľahšie rozpoznať na povrchu nevýrazne sfarbeného mäsa (napríklad z pŕs) ako na povrchu tmavo sfarbeného mäsa (napríklad z horného stehna).

                  4.   Vyhodnotenie výsledkov

            Všetci hodnotitelia musia dospieť k rovnakému záveru o tom, či vzorka bola ochutená po celom povrchu a či je dochucovadlo viditeľné voľným okom.
            Musia vyplniť skúšobný protokol o vizuálnom preskúmaní nevareného ochuteného mäsa z hydiny. Vzor formulára skúšobného protokolu sa uvádza v dodatku 1.
            Pokiaľ pri určitej vzorke všetci hodnotitelia nedospejú k rovnakému záveru, alebo keď dospejú k záveru, že vzorka nebola ochutená po celom povrchu alebo že dochucovadlo nie je viditeľné voľným okom, vzorka sa musí otestovať v súlade s časťou II.
            5.   Ilustrácie na vysvetlenie

            Na pripojených fotografiách je vyobrazené, ako sa majú vzorky posudzovať pri vizuálnom preskúmaní.
            Ide o fotografie mäsa z hydiny okoreneného čiernym korením, ale vysvetlivky pod nimi sa môžu uplatňovať aj na iné druhy korenia.
            Na fotografiách s označením TOP (vrchná strana) je zobrazený vonkajší povrch hydinových pŕs, zatiaľ čo na fotografiách s označením UNDERSIDE (spodná strana) je zobrazený spodný povrch hydinových pŕs získaný odrezaním od kosti.

               Obrázok 1A

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 1B

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 2A

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 2B

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 3A

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 3B

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 4A

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 4B

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 5A

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 5B

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 6

            Výsledok vizuálneho preskúmania: Vzorka je ochutená po celom povrchu a dochucovadlo je viditeľné voľným okom.

               Obrázok 7

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 8

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 9

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 10

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 11

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 12

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.

               Obrázok 13

            NIE JE
               Výsledok vizuálneho preskúmania: Dochucovadlo je viditeľné voľným okom, ale NIE JE po celom povrchu vzorky.
            ČASŤ II.   OCHUTNÁVKA OCHUTENÉHO MÄSA Z HYDINY
            1.   Cieľ a vymedzenie pojmu

            Cieľom tejto metódy je určiť, či sa má nevarené ochutené mäso z hydiny zatriediť do 2. kapitoly alebo do 16. kapitoly kombinovanej nomenklatúry, podľa toho, či je možné stanoviť, že:

                        1.

                        mäso z hydiny bolo ochutené vnútri hĺbkovo alebo po celom povrchu a

                        2.

                        ochutenie je zreteľne chuťovo rozlíšiteľné.

                  Metóda je založená na ochutnaní jednej alebo viacerých vzoriek vareného mäsa z hydiny.
            2.   Vybavenie skúšobných priestorov

            V priestoroch, v ktorých sa vykonáva ochutnávka, musí byť aspoň takéto vybavenie:

                        —

                        mikrovlnná rúra,

                        —

                        dosky na krájanie,

                        —

                        ostré nože,

                        —

                        plytké taniere (napr. z polystyrénu alebo riad) označené náhodným 3-miestnym číselným kódom,

                        —

                        servírovacie vidličky,

                        —

                        testovacia sonda (potravinový teplomer),

                        —

                        jednorazové rukavice.

                  3.   Príprava vzoriek

            Vzorka musí pozostávať z reprezentatívnej porcie mäsa z hydiny určeného na ľudskú spotrebu.
            V prípade akejkoľvek pochybnosti o vzorke, napríklad pokiaľ ide o pridanú(-é) netypickú(-é) zložku(-y) alebo možnú mikrobiálnu kontamináciu, sa pred vykonaním ochutnávky musí vykonať posúdenie rizika alebo mikrobiologická analýza.
            Vzorku je potrebné úplne uvariť v mikrovlnnej rúre. Testovať sa musí vzorka vhodná na ľudskú spotrebu.
            Vnútorná teplota vzorky musí dosiahnuť najmenej 77 °C. Teplota sa overí pomocou testovacej sondy (potravinového teplomera) po uplynutí času varenia. Ak sa v špecifikáciách mikrovlnnej rúry vyžaduje lehota na „odstátie“, teplota sa odmeria po jej uplynutí. Lehota na „odstátie“ umožňuje dovarenie po vypnutí mikrovlnnej rúry len s využitím už vzniknutého tepla, ak zostanú dvere rúry zatvorené.
            Vonkajšiu povrchovú vrstvu vzorky je potrebné odobrať ostrým nožom, aby sa odhalilo uvarené mäso v strede. Treba to urobiť opatrne, aby sa vonkajšou povrchovou vrstvou nekontaminovala stredná časť mäsa.
            Stredná časť mäsa sa nakrája na porcie veľkosti približne 2 cm3.
            Vzorky je potrebné nechať aspoň 10 minút vychladnúť.
            Vzorky sa hodnotiteľom predkladajú na označených tanieroch.
            4.   Vykonanie ochutnávky

            Piatim až ôsmim kvalifikovaným a vyškoleným hodnotiteľom sa predloží jedna alebo viac vzoriek. Počas jednej ochutnávky sa môže posudzovať najviac päť vzoriek.
            Medzi jednotlivými vzorkami sa musí poskytnúť dostatočný časový odstup a/alebo podávať niečo vhodné na neutralizáciu chuti (balená voda a nesolené sušienky).
            Hodnotiteľom sa musí umožniť vykonať posúdenie bez rozptyľovania.
            Musia ochutnať vzorku a objektívne opísať jej hlavnú príchuť, dochuť a chuť zanechanú v ústach.
            Hodnotitelia musia vyplniť tieto dva formuláre:

                        e)

                        formulár o chuťových vlastnostiach k testovaniu hydinových výrobkov na colné účely;

                        f)

                        súhrnný formulár o slovnom opise k testovaniu hydinových výrobkov na colné účely.

                  Vzory formulárov sa uvádzajú v dodatkoch 2 a 3.
            Každý hodnotiteľ jednotlivo zaznamená do formulára o chuťových vlastnostiach charakteristiky s uvedením intenzity každej z nich na stupnici od 1 po 3, pričom použije len výrazy „NEVÝRAZNÉ“ (1), „ZRETEĽNE ROZLÍŠITEĽNÉ“ (2) a „VÝRAZNÉ“ (3).
            Hlavné výrazy používané hodnotiteľmi pri slovnom opise sa zaznamenajú do súhrnného formulára o slovnom opise, pričom sa pri každej vzorke uvedie počet hodnotiteľov, ktorí použili jednotlivé výrazy.
            Intenzita alebo výraznosť charakteristík sa takisto zhrnie v súhrnnom formulári o slovnom opise.
            Ak rôzni hodnotitelia použijú rozličné výrazy, ktorých význam sa považuje za obdobný, ako napríklad „tučný“ a „mastný“, pokladá sa to za použitie rovnakých výrazov.
            Výsledky týkajúce sa pridaných príchutí alebo korenín (napríklad „kyslý“. „sladký“, „štipľavý“, „korenistý“, „s chuťou čierneho korenia“, „cesnakový“ atď.) je potrebné uviesť v súhrnnom formulári o slovnom opise.
            5.   Vyhodnotenie výsledkov

            Keď aspoň polovica hodnotiteľov uviedla vo formulári o chuťových vlastnostiach a súhrnnom formulári o slovnom opise, že rozpoznali príchute alebo koreniny na stupnici aspoň s hodnotou 2 („ZRETEĽNE ROZLÍŠITEĽNÉ“) podľa bodu 4, ochutenie vzorky sa považuje za zreteľne chuťovo rozlíšiteľné.
            Vo formulároch sa musia uvádzať úplné podrobnosti týkajúce sa vzoriek, ich prípravy, ako aj postupu resp. postupov, ktoré sa použili na dosiahnutie získaných výsledkov a ich interpretáciu.

               Dodatok 1

                  Skúšobný protokol o vizuálnom preskúmaní nevareného ochuteného mäsa z hydiny

               Dátum: …

                           Kód …

                           Kód …

                           Kód …

                           Kód …

                           Kód …

                           Ochutenie po celom povrchu výrobku

                           ÁNO/NIE

                           ÁNO/NIE

                           ÁNO/NIE

                           ÁNO/NIE

                           ÁNO/NIE

                           Ochutenie viditeľné voľným okom

                           ÁNO/NIE

                           ÁNO/NIE

                           ÁNO/NIE

                           ÁNO/NIE

                           ÁNO/NIE

                           Príslušné informácie

               Dodatok 2

                  Formulár o chuťových vlastnostich k testovaniu hydinových výrobkov na colné účely

               Meno: … Dátum: … Výrobok: …

                           Kód

                           Príchuť / Dochuť / Chuť zanechaná v ústach

                           Intenzita

                  Stupnica

                           1

                           2

                           3

                           NEVÝRAZNÉ

                           ZRETEĽNE ROZLÍSITEĽNÉ

                           VÝRAZNÉ

               Dodatok 3

                  Súhrnný formulár o slovnom opise k testovaniu hydinových výrobkov na colné účely

               Dátum: …

                           Kód

                           1

                           2

                           3

                           Kód

                           1

                           2

                           3

                           Kód

                           1

                           2

                           3

                           Charakteristiky uvedené pre:
                           príchuť / dochuť / chuť zanechanú v ústach

                           Nevýrazné

                           Zreteľne Rozlíšiteľné

                           Výrazné

                           Nevýrazné

                           Zreteľne Rozlíšiteľné

                           Výrazné

                           Nevýrazné

                           Zreteľne Rozlíšiteľné

                           Výrazné

                     Vyhotovil: … Preveril: …
               Do stĺpcov 1, 2 a 3 zaznamenajte, prosím, počet hodnotiteľov, ktorí uviedli danú charakteristiku.


title: Vykonávacie nariadenie Komisie (EÚ) 2016/166 z 8. februára 2016, ktorým sa stanovujú špecifické podmienky uplatniteľné na dovoz potravín, ktoré obsahujú betelové listy Docra.99 (Text s významom pre EHP)

text:
               9.2.2016

               SK

               Úradný vestník Európskej únie

               L 32/143

         VYKONÁVACIE NARIADENIE KOMISIE (EÚ) 2016/166
   z 8. februára 2016,
   ktorým sa stanovujú špecifické podmienky uplatniteľné na dovoz potravín, ktoré obsahujú betelové listy Docra.99
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 (1), ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, a najmä na jeho článok 53 ods. 1 písm. b) bod ii),
   so zreteľom na nariadenie Európskeho parlamentu a Rady (ES) č. 882/2004 (2) o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá, a najmä na jeho článok 15 ods. 5,
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany ľudského zdravia, zdravia zvierat a životného prostredia vhodné mimoriadne opatrenia Únie, ktoré sa týkajú krmív a potravín dovážaných z tretích krajín, v prípade, že sa riziko nedá uspokojivo zvládnuť prostredníctvom opatrení prijatých na úrovni jednotlivých členských štátov.

               (2)

               Nariadením Komisie (ES) č. 669/2009 (3) sa stanovuje zvýšená miera úradných kontrol pri dovoze určitých krmív a potravín neživočíšneho pôvodu vymenovaných v prílohe I k uvedenému nariadeniu. Betelové listy (Piper betle L.) pôvodom z Indie podliehajú od 1. apríla 2014 zvýšenej frekvencii úradných kontrol, pokiaľ ide o prítomnosť mnohých kmeňov salmonely (Salmonella).

               (3)

               Výsledky zvýšenej frekvencie kontrol uvedených potravín vykonaných členskými štátmi v rámci nariadenia (ES) č. 669/2009 svedčia o pretrvávajúcich častých prípadoch nedodržania mikrobiologických kritérií pre potraviny stanovených v právnych predpisoch Únie. Od roku 2011 bolo prostredníctvom systému rýchleho varovania pre potraviny a krmivá vydaných približne 90 oznámení (4) z dôvodu prítomnosti rôznych patogénnych kmeňov salmonely (Salmonella) v potravinách, ktoré obsahujú betelové listy alebo z nich pozostávajú a pochádzajú alebo boli odoslané z Indie.

               (4)

               Uvedené výsledky svedčia o tom, že dovoz takýchto potravín predstavuje riziko pre ľudské zdravie. Napriek zavedenej zvýšenej frekvencii kontrol na hraniciach Únie sa situácia nezlepšila. Indické orgány okrem toho nepredložili konkrétny a uspokojivý akčný plán na odstránenie týchto chýb a nedostatkov vo výrobných a kontrolných systémoch, a to ani napriek výslovnej žiadosti Európskej komisie.

               (5)

               V záujme ochrany ľudského zdravia v Únii je nevyhnutné v súvislosti s uvedenými potravinami z Indie stanoviť dodatočné záruky. Preto by ku všetkým zásielkam betelových listov z Indie mal byť priložený zdravotný certifikát, v ktorom sa vyhlasuje, že uvedené potraviny boli vyrobené v súlade s hygienickými predpismi stanovenými v nariadení Európskeho parlamentu a Rady (ES) č. 852/2004 (5), že z nich boli odobrané vzorky, ktoré boli analyzované na prítomnosť salmonely (Salmonella) a o ktorých sa zistilo, že sú v súlade s právnymi predpismi Únie, a výsledky analytických skúšok.

               (6)

               Z uplatňovania ustanovení tohto nariadenia je vhodné vylúčiť nekomerčné zásielky.

               (7)

               Odber vzoriek zo zásielok a ich analýza by sa mali vykonávať v súlade s príslušnými právnymi predpismi Únie. Nariadením Komisie (ES) č. 2073/2005 (6) sa stanovujú mikrobiologické kritériá pre potraviny a ustanovenia o odbere vzoriek na úradnú kontrolu mikrobiologických kritérií pre potraviny uplatniteľných v Únii.

               (8)

               Indické orgány informovali Komisiu o názve príslušného orgánu, ktorého splnomocnený zástupca je oprávnený podpísať uvedený zdravotný certifikát.

               (9)

               Nariadenie Komisie (EÚ) č. 669/2009 by sa malo zodpovedajúcim spôsobom zmeniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Rozsah pôsobnosti
   1.   Toto nariadenie sa uplatňuje na zásielky potravín, ktoré obsahujú betelové listy [piepor betelový, „Piper betle L.“ bežne známy ako „list paan“ (Paan leaf) alebo „betelové sústo“ (Betel quid)] alebo z nich pozostávajú vrátane tých, ktoré boli deklarované pod číselnými znakmi KN 1404 90 00, a ktoré pochádzajú alebo boli odoslané z Indie, stanovené v prílohe I k tomuto nariadeniu.
   2.   Toto nariadenie sa neuplatňuje na zásielky potravín, ktoré sa uvádzajú v odseku 1 a ktoré sú určené súkromnej osobe len na osobnú spotrebu a použitie. V prípade pochybností nesie dôkazné bremeno príjemca zásielky.
   Článok 2
   Vymedzenie pojmov
   Na účely tohto nariadenia sa uplatňujú vymedzenia pojmov stanovené v článkoch 2 a 3 nariadenia (ES) č. 178/2002, článku 2 nariadenia (ES) č. 882/2004 a článku 3 nariadenia (ES) č. 669/2009.
   Článok 3
   Dovoz do Únie
   Zásielky potravín uvedených v článku 1 ods. 1 možno dovážať do Únie len v súlade s postupmi stanovenými v tomto nariadení.
   Zásielky takýchto potravín môžu vstupovať na územie Únie len cez určené miesto vstupu (UMV) v zmysle vymedzenia v nariadení (ES) č. 669/2009.
   Článok 4
   Výsledky odberu vzoriek a ich analýzy
   1.   K zásielkam potravín uvedených v článku 1 ods. 1 sa prikladajú výsledky odberu a analýzy vzoriek vykonaných príslušnými orgánmi Indie s cieľom zabezpečiť súlad s právnymi predpismi Únie o mikrobiologických kritériách, pokiaľ ide o salmonelu (Salmonella), pre potraviny uvedené v článku 1 ods. 1
   2.   Odber vzoriek uvedený v odseku 1 sa musí vykonávať v súlade s nariadením (ES) č. 2073/2005.
   Článok 5
   Zdravotný certifikát
   1.   K zásielkam sa takisto musí priložiť zdravotný certifikát vyhotovený podľa vzoru uvedeného v prílohe II.
   2.   Zdravotný certifikát vyplní, podpíše a overí splnomocnený zástupca príslušného orgánu Indie.
   3.   Zdravotný certifikát sa vyhotovuje v úradnom jazyku alebo v jednom z úradných jazykov členského štátu, na území ktorého sa nachádza určené miesto vstupu (UMV). Členský štát však môže súhlasiť s vyhotovením zdravotných certifikátov v inom úradnom jazyku Únie.
   Článok 6
   Identifikácia
   Každá zásielka potravín uvedených v článku 1 ods. 1 sa označí identifikačným kódom, ktorý zodpovedá identifikačnému kódu uvedenému vo výsledkoch odberu a analýzy vzoriek uvedených v článku 4 a v zdravotnom certifikáte uvedenom v článku 5. Uvedeným identifikačným kódom sa označí každé jednotlivé vrece alebo iná forma balenia zásielky.
   Článok 7
   Oznámenie o zásielkach pred ich príchodom
   1.   Prevádzkovatelia potravinárskych podnikov alebo ich zástupcovia musia príslušným orgánom v určenom mieste vstupu vopred oznámiť predpokladaný dátum a čas fyzického príchodu zásielok potravín uvedených v článku 1 ods. 1, ako aj charakter danej zásielky.
   2.   Na účely oznamovania príchodu zásielok vopred vyplnia časť I jednotného vstupného dokladu uvedeného v článku 3 písm. a) nariadenia (ES) č. 669/2009 a uvedený doklad odošlú príslušnému orgánu v určenom mieste vstupu, a to najmenej jeden pracovný deň pred fyzickým príchodom zásielky.
   3.   Pri vypĺňaní jednotného vstupného dokladu v rámci uplatňovania tohto nariadenia zohľadňujú prevádzkovatelia potravinárskych podnikov v prípade potravín uvedených v článku 1 ods. 1 pokyny k jednotnému vstupnému dokladu uvedené v prílohe II k nariadeniu (ES) č. 669/2009.
   Článok 8
   Úradné kontroly
   1.   Príslušný orgán v určenom mieste vstupu vykoná dokladové kontroly v prípade každej zásielky potravín uvedených v článku 1 ods. 1 s cieľom zabezpečiť súlad s požiadavkami stanovenými v článkoch 4 a 5.
   2.   Identifikačné a fyzické kontroly potravín uvedených v článku 1 ods. 1 tohto nariadenia sa vykonávajú v súlade s článkami 8, 9 a 19 nariadenia (ES) č. 669/2009 s frekvenciou stanovenou v prílohe I k tomuto nariadeniu.
   3.   Po ukončení kontrol, príslušné orgány:

               a)

               vyplnia príslušné položky v časti II jednotného vstupného dokladu;

               b)

               priložia výsledky odberu a analýzy vzoriek vykonaných v súlade s odsekom 2 tohto článku;

               c)

               stanovia referenčné číslo jednotného vstupného dokladu a uvedú ho v ňom;

               d)

               originál jednotného vstupného dokladu opečiatkujú a podpíšu;

               e)

               vyhotovia kópiu podpísaného a opečiatkovaného jednotného vstupného dokladu, ktorú uchovajú.

         4.   Originál jednotného vstupného dokladu a zdravotného certifikátu musia spolu s priloženými výsledkami odberu a analýzy vzoriek uvedenými v článku 4 sprevádzať zásielku počas prepravy až do jej prepustenia do voľného obehu. V prípade povolenia ďalšej prepravy zásielok potravín uvedených v článku 1 ods. 1 sa na obdobie, kým budú známe výsledky fyzických kontrol, vydá na tento účel osvedčená kópia originálu jednotného vstupného dokladu.
   Článok 9
   Rozdelenie zásielky
   1.   Zásielky sa nesmú rozdeľovať, kým sa nevykonajú všetky úradné kontroly a kým príslušné orgány nevyplnia jednotný vstupný doklad, ako sa stanovuje v článku 8.
   2.   V prípade následného rozdelenia zásielky musí byť ku každej časti zásielky počas jej prepravy až po jej prepustenie do voľného obehu priložená overená kópia jednotného vstupného dokladu.
   Článok 10
   Prepustenie do voľného obehu
   Prepustenie zásielok do voľného obehu je možné až po tom, ako prevádzkovateľ potravinárskeho podniku alebo jeho zástupca predložil colným orgánom (fyzicky alebo v elektronickej podobe) JVD, ktorý príslušný orgán riadne vyplnil po vykonaní všetkých úradných kontrol a sú známe priaznivé výsledky fyzických kontrol (v prípade, že sa takéto kontroly vyžadujú). Colné orgány prepustia zásielku do voľného obehu len vtedy, ak je v kolónke II.14 jednotného vstupného dokladu uvedené, že príslušný orgán vydal priaznivé rozhodnutie, ktoré je v kolónke II.21 doložené podpisom.
   Článok 11
   Nedodržanie právnych predpisov
   Ak sa úradnými kontrolami zistí, že neboli dodržané príslušné právne predpisy Únie, príslušný orgán vyplní časť III jednotného vstupného dokladu a prijmú sa opatrenia podľa článkov 19, 20 a 21 nariadenia (ES) č. 882/2004.
   Článok 12
   Správy
   Členské štáty predkladajú Komisii každé tri mesiace správu o všetkých analytických výsledkoch úradných kontrol zásielok potravín podľa tohto nariadenia. Uvedená správa sa predkladá v priebehu mesiaca nasledujúceho po každom štvrťroku.
   Správa zahŕňa tieto informácie:

               —

               počet dovezených zásielok,

               —

               počet zásielok, z ktorých sa odobrala vzorka na účely analýzy,

               —

               výsledky kontrol stanovených v článku 8 ods. 2

         Článok 13
   Náklady
   Všetky náklady vyplývajúce z úradných kontrol vrátane odberu vzoriek, analýzy, skladovania a všetkých opatrení prijatých v nadväznosti na nedodržanie predpisov znášajú prevádzkovatelia potravinárskych podnikov.
   Článok 14
   Prechodné opatrenia
   Odchylne od článku 4 ods. 1 a článku 5 ods. 1 povolia členské štáty dovoz zásielok potravín uvedených v článku 1 ods. 1, ktoré opustili krajinu pôvodu predtým, ako toto nariadenie nadobudlo účinnosť, bez priloženého zdravotného certifikátu a výsledkov odberu a analýzy vzoriek.
   Článok 15
   Zmena nariadenia Komisie (ES) č. 669/2009
   Nariadenie (ES) č. 669/2009 sa mení v súlade s prílohou III k tomuto nariadeniu.
   Článok 16
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. februára 2016

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (2)  Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (Ú. v. EÚ L 165, 30.4.2004, s. 1).

      (3)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

      (4)  Od roku 2011 do 15. októbra 2015 [12 v roku 2011, 6 v roku 2012, 13 v roku 2013, 17 v roku 2014 a 43 do 15. 10. 2015].

      (5)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).

      (6)  Nariadenie Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005, s. 1).

      PRÍLOHA I
      Potraviny neživočíšneho pôvodu, na ktoré sa vzťahujú opatrenia stanovené v tomto nariadení:

                  Krmivá a potraviny
                  (predpokladané použitie)

                  Číselný znak KN (1)

                  Podpo-ložka TARIC

                  Krajina pôvodu alebo odoslania

                  Riziko

                  Frekvencia fyzických a identifikačných kontrol (%) pri dovoze

                  Betelové listy [piepor betelový, (Piper betle L.)] –
                        (potraviny)

                  ex 1404 90 00

                  10

                  India (IN)

                  salmonela (Salmonella) (2)

                  10

         (1)  Ak sa majú skúmať len určité produkty patriace pod niektorý číselný znak KN a tento znak nie je rozčlenený na ďalšie osobitné podpoložky, číselný znak KN je označený výrazom „ex“.

         (2)  Referenčná metóda EN/ISO 6579 alebo metóda validovaná podľa nej, ako sa uvádza v článku 5 nariadenia Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005, s. 1).

      PRÍLOHA II

         Zdravotný certifikát pre dovoz do Európskej únie

      … (1)

         Kód zásielky …Číslo certifikátu …

      V súlade s ustanoveniami vykonávacieho nariadenia Komisie (EÚ) 2016/166, ktorým sa stanovujú špecifické podmienky uplatniteľné na dovoz betelových listov (piepor betelový, Piper betle) z Indie,
      …
       …(príslušný orgán uvedený v článku 5 ods. 2 nariadenia (EÚ) 2016/166)
      POTVRDZUJE, že …
       …(vložte názov potravín uvedených v článku 1 ods. 1 nariadenia (EÚ) 2016/166)
      tejto zásielky zloženej z: …
      …
       …(opis zásielky, produktu, počtu a druhu balení, hrubej alebo čistej hmotnosti),
      naloženej v …(miesto nakládky)
       …(identifikácia prepravcu)
      prepravovanej do …(miesto a krajina určenia)
      pochádzajúcej z prevádzkarne …
       …(názov a adresa prevádzkarne)
      boli vyrobené za podmienok, ktoré sú v súlade s nariadením (ES) č. 852/2004.
      Z tejto zásielky sa v súlade s nariadením Komisie (ES) č. 2073/2005 odobrali vzorky s cieľom skontrolovať prítomnosť kmeňov salmonely (Salmonella)
       …(dátum), ktoré boli podrobené laboratórnej analýze …
      (dátum) v …(názov laboratória). Podrobnosti o odbere vzoriek, použitých analytických metódach a všetkých výsledkoch sú priložené.
      V …dňa …
      Odtlačok pečiatky a podpis
      splnomocneného zástupcu príslušného orgánu uvedeného v článku 5 ods. 2 nariadenia(EÚ) 2016/166.

         (1)  Produkt a krajina pôvodu.

      PRÍLOHA III
      V prílohe I k nariadeniu (ES) č. 669/2009 sa vypúšťa tento údaj:

                     Krmivá a potraviny
                     (predpokladané použitie)

                     Číselný znak KN (1)

                     Podpo-ložka TARIC

                     Krajina pôvodu

                     Riziko

                     Frekvencia fyzických kontrol a kontrol totožnosti (v %)

                     „Listy piepra betelového (Piper betle L.) –
                           (potraviny)

                     ex 1404 90 00

                     10

                     India (IN)

                     salmonela (Salmonella) (2)

                     50“

         (1)  Ak sa majú skúmať len určité produkty patriace pod niektorý číselný znak KN a tento znak nie je rozčlenený na ďalšie osobitné podpoložky, číselný znak KN je označený výrazom „ex“.

         (2)  Referenčná metóda EN/ISO 6579 alebo metóda validovaná podľa nej, ako je uvedené v článku 5 nariadenia Komisie (ES) č. 2073/2005 z 15. novembra 2005, o mikrobiologických kritériách pre potraviny (Ú. v. EÚ L 338, 22.12.2005, s. 1).